CELEX: 32013R0286
Language: ro
Date: 2013-03-22 00:00:00
Title: Regulamentul de punere în aplicare (UE) nr. 286/2013 al Comisiei din 22 martie 2013 privind măsurile tranzitorii care trebuie adoptate în ceea ce privește schimburile comerciale cu produse agricole cu ocazia aderării Croației

26.3.2013   
            
            
               RO
            
            
               Jurnalul Oficial al Uniunii Europene
            
            
               L 86/7
            
         REGULAMENTUL DE PUNERE ÎN APLICARE (UE) NR. 286/2013 AL COMISIEI
   din 22 martie 2013
   privind măsurile tranzitorii care trebuie adoptate în ceea ce privește schimburile comerciale cu produse agricole cu ocazia aderării Croației
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de aderare a Croației, în special articolul 3 alineatul (4),
   având în vedere actul de aderare a Croației, în special articolul 41,
   întrucât:
   
               (1)
            
            
               Este necesar să se adopte măsuri tranzitorii pentru a evita riscurile devierii schimburilor comerciale în detrimentul organizării comune a piețelor agricole ca urmare a aderării Croației la Uniunea Europeană, la 1 iulie 2013.
            
         
               (2)
            
            
               Devierile schimburilor comerciale care ar putea perturba organizarea comună a piețelor se referă adesea la produse care sunt deplasate artificial cu scopul de a beneficia de extinderea Uniunii și nu fac parte din stocurile obișnuite ale statului aderent în cauză. Acumularea acestor cantități excedentare poate duce, de asemenea, la o denaturare a concurenței care ar putea afecta buna funcționare a organizării comune a piețelor. Stocurile excedentare pot, de asemenea, proveni din producția națională. Prin urmare, pentru stocurile excedentare din Croația trebuie să se prevadă perceperea unor taxe eficiente, proporționale și disuasive care să fie cu 20 % mai mari decât diferența dintre taxele la import aplicabile în Croația înainte de aderare și taxele la import aplicabile în Uniune.
            
         
               (3)
            
            
               Trebuie să se evite ca anumite mărfuri pentru care s-au plătit restituiri la export înainte de 1 iulie 2013 să beneficieze de o a doua restituire la export, atunci când acestea sunt exportate în țări terțe după 30 iunie 2013.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Domeniul de aplicare
   Prezentul regulament se aplică produselor prevăzute în anexă.
   Articolul 2
   Definiții
   În sensul prezentului regulament, „produse” înseamnă produse agricole și/sau mărfuri care nu sunt incluse în anexa I la Tratatul privind funcționarea Uniunii Europene.
   Articolul 3
   Taxele aplicabile deținătorilor de produse în liberă circulație
   (1)   Fără a aduce atingere dispozițiilor de la secțiunea 3 litera (a) din anexa IV la Actul de aderare și în cazul în care la nivel național nu se aplică o legislație mai strictă, Croația percepe taxe de la deținătorii de stocuri excedentare de produse în liberă circulație la 1 iulie 2013.
   (2)   Pentru a stabili stocurile excedentare ale fiecărui deținător, Croația ia în considerare:
   
               (a)
            
            
               media stocurilor disponibile în perioada 1 iulie 2010-30 iunie 2013;
            
         
               (b)
            
            
               structura schimburilor comerciale în perioada 1 iulie 2010-30 iunie 2013;
            
         
               (c)
            
            
               împrejurările care au condus la constituirea stocurilor.
            
         Noțiunea de „stocuri excedentare” se aplică produselor importate în sau originare din Croația și produselor de acest tip din afara teritoriului vamal al Croației, dar destinate pieței din Croația.
   Inventarul stocurilor trebuie făcut pe baza nomenclaturii combinate care se aplică la 1 iulie 2013.
   (3)   Valoarea taxei prevăzute la alineatul (1), pentru fiecare produs în cauză, este cu 20 % mai mare decât diferența dintre taxa de import aplicabilă în Uniune în conformitate cu anexa I la Regulamentul (CEE) nr. 2658/87 al Consiliului (1), inclusiv toate taxele suplimentare aplicabile la 30 iunie 2013, și taxa de import aplicabilă în Croația la data respectivă. Veniturile care provin din taxa colectată de către autoritățile naționale se varsă la bugetul național al Croației.
   (4)   Croația face fără întârziere inventarul stocurilor disponibile la 1 iulie 2013. În acest scop, Croația folosește un sistem de identificare a deținătorilor de stocuri excedentare bazat pe o analiză a riscului, luând în considerare următoarele criterii:
   
               (a)
            
            
               tipul de activitate desfășurată de deținător;
            
         
               (b)
            
            
               capacitatea echipamentelor de depozitare;
            
         
               (c)
            
            
               nivelul de activitate.
            
         Până la 1 iulie 2013, Croația notifică Comisiei toate măsurile puse în aplicare înainte de aderare pentru a evita constituirea speculativă de stocuri ca urmare a aderării, în special pentru a monitoriza și a identifica fluxurile de import pentru produsele cu risc ridicat de constituire a stocurilor.
   Până la 31 martie 2014, Croația comunică Comisiei cantitățile de produse din stocurile excedentare, cu excepția cantităților din stocurile publice menționate la articolul 4.
   (5)   În cazul în care un cod NC se referă la produse pentru care taxa de import menționată la alineatul (3) nu este identică, este necesar ca inventarul stocurilor prevăzut la alineatul (4) să fie efectuat pentru fiecare produs sau grup de produse care fac obiectul unei taxe de import diferite.
   Articolul 4
   Inventarul stocurilor publice
   Până la 1 octombrie 2013 cel târziu, Croația comunică lista și cantitățile de mărfuri care se află în stocurile sale publice, după cum se menționează în secțiunea 3 din anexa IV la Actul de aderare.
   Articolul 5
   Stocurile naționale de siguranță
   Stocurile prevăzute la articolul 3 alineatul (4) și la articolul 4 nu includ eventualele stocuri naționale de siguranță constituite de Croația. Croația informează Comisia despre schimbările intervenite în legătură cu stocurile naționale de siguranță, precum și despre condițiile care reglementează schimbările în scopul întocmirii bilanțului de aprovizionare al Uniunii.
   Articolul 6
   Măsuri în caz de neplată a taxelor
   În cazul în care un stat membru bănuiește că taxele prevăzute la articolul 3 nu au fost plătite în legătură cu un produs, acesta informează Croația, pentru a-i permite să ia măsurile corespunzătoare.
   Articolul 7
   Dovada de neplată a restituirilor
   Produsele pentru care declarația de export către țări terțe este acceptată de către Croația în perioada 1 iulie 2013-30 iunie 2014 pot beneficia de o restituire la export dacă respectiva restituire a fost stabilită în conformitate cu articolul 164 din Regulamentul (CE) nr. 1234/2007 al Consiliului (2), cu condiția să se fi stabilit că nu a fost deja plătită nicio restituire la export în ceea ce privește aceste produse sau constituenții acestora.
   Articolul 8
   Interzicerea plății duble pentru măsurile de sprijinire a pieței
   Produsele pentru care a fost plătită o restituire la export nu sunt eligibile pentru nicio măsură de intervenție sau niciun ajutor prevăzut la articolul 3 din Regulamentul (CE) nr. 1290/2005 al Consiliului (3).
   Articolul 9
   Intrarea în vigoare și aplicabilitatea
   Prezentul regulament intră în vigoare sub rezerva și la data intrării în vigoare a Tratatului de aderare a Croației.
   Se aplică până la 30 iunie 2015.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 martie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 256, 7.9.1987, p. 1.
   
      (2)  JO L 299, 16.11.2007, p. 1.
   
      (3)  JO L 209, 11.8.2005, p. 1.
   
      ANEXĂ
      
         LISTA PRODUSELOR MENȚIONATE LA ARTICOLUL 1
      
      
                  Codul NC
               
               
                  Denumirea mărfurilor
               
            
                  0201
               
               
                  Carne de animale din specia bovine, proaspătă sau refrigerată
               
            
                  0202
               
               
                  Carne de animale din specia bovine, congelată
               
            
                  0203 21
               
               
                  Carne de animale din specia porcine, proaspătă, refrigerată sau congelată:
               
            
                  – Congelată:
               
            
                  – – Carcase și semicarcase
               
            
                  0203 22
               
               
                  – – Jamboane, spete și bucăți din acestea, nedezosate
               
            
                  0203 29
               
               
                  – – Altele
               
            
                  0204
               
               
                  Carne de animale din specia ovine sau caprine, proaspătă, refrigerată sau congelată
               
            
                  0206 10
               
               
                  Organe comestibile de animale din speciile bovine, porcine, ovine, caprine, de cai, de măgari, de catâri sau de bardoi, proaspete, refrigerate sau congelate:
               
            
                  – De animale din specia bovine, proaspete sau refrigerate
               
            
                  0206 29
               
               
                  – – Altele
               
            
                  0207 12
               
               
                  Carne și organe comestibile, proaspete, refrigerate sau congelate, de păsări din specii domestice de la poziția 0105
               
            
                  – Din cocoși și găini din specia Gallus domesticus
                  
               
            
                  – – Netranșate în bucăți, congelate
               
            
                  0207 14
               
               
                  – – Bucăți și organe, congelate
               
            
                  0207 25
               
               
                  – Din curcani și curci
               
            
                  – – Netranșate în bucăți, congelate
               
            
                  0207 27
               
               
                  – – Bucăți și organe, congelate
               
            
                  0210
               
               
                  Carne și organe comestibile, sărate sau în saramură, uscate sau afumate; făină și pudră, comestibile, de carne sau de organe
               
            
                  0402 10
               
               
                  Lapte și smântână, concentrate sau cu adaos de zahăr sau alți îndulcitori:
               
            
                  – Sub formă de praf, granule sau alte forme solide, cu un conținut de grăsimi de maximum 1,5 % din greutate
               
            
                  0402 21
               
               
                  – Sub formă de praf, granule sau alte forme solide, cu un conținut de grăsimi de peste 1,5 % din greutate
               
            
                  – – Fără adaos de zahăr sau alți îndulcitori
               
            
                  0402 29
               
               
                  – – Altele
               
            
                  0405
               
               
                  Unt și alte grăsimi care provin din lapte; pastă din lapte pentru tartine
               
            
                  0406
               
               
                  Brânză și caș
               
            
                  0703 20 00
               
               
                  Usturoi în stare proaspătă sau refrigerată
               
            
                  0711 51 00
               
               
                  Ciuperci din genul Agaricus conservate provizoriu (de exemplu cu gaz sulfuros, în saramură, în apă sulfuroasă sau în alte soluții care asigură provizoriu conservarea lor), dar improprii consumului alimentar în această stare
               
            
                  0811 10 11
               
               
                  Căpșuni, fragi, fierte sau nu în apă sau în abur, congelate, chiar cu adaos de zahăr sau alți îndulcitori
               
            
                  – – Cu adaos de zahăr sau de alți îndulcitori
               
            
                  – – – Cu un conținut de zahăr de peste 13 % din greutate
               
            
                  0811 10 19
               
               
                  Căpșuni, fragi, fierte sau nu în apă sau în abur, congelate, chiar cu adaos de zahăr sau alți îndulcitori
               
            
                  – – Cu adaos de zahăr sau de alți îndulcitori
               
            
                  – – – Altele, cu un conținut de zahăr de maximum 13 % din greutate
               
            
                  0811 10 90
               
               
                  Căpșuni, fragi, fierte sau nu în apă sau în abur, congelate, chiar cu adaos de zahăr sau alți îndulcitori
               
            
                  – Altele decât cu adaos de zahăr sau alți îndulcitori
               
            
                  1001
               
               
                  Grâu și meslin
               
            
                  1002
               
               
                  Secară
               
            
                  1003
               
               
                  Orz
               
            
                  1004
               
               
                  Ovăz
               
            
                  1005
               
               
                  Porumb
               
            
                  1006 10
               
               
                  Orez nedecorticat (orez paddy)
               
            
                  1006 20
               
               
                  Orez decorticat (brun)
               
            
                  1006 30
               
               
                  Orez semialbit sau albit, chiar sticlos sau glasat
               
            
                  1006 40 00
               
               
                  Brizură de orez
               
            
                  1007
               
               
                  Sorg boabe
               
            
                  1008
               
               
                  Hrișcă, mei și semințe de iarba-cănărașului (Phalaris canariensis); alte cereale
               
            
                  1101 00
               
               
                  Făină de grâu sau de meslin
               
            
                  1102
               
               
                  Făină de cereale, alta decât de grâu sau de meslin
               
            
                  1103
               
               
                  Crupe, griș și aglomerate sub formă de pelete, din cereale
               
            
                  1104
               
               
                  Boabe de cereale altfel prelucrate (de exemplu decojite, presate, sub formă de fulgi, lustruite, tăiate sau zdrobite), cu excepția orezului de la poziția 1006; germeni de cereale, întregi, presați, sub formă de fulgi sau zdrobiți
               
            
                  1107
               
               
                  Malț, chiar prăjit
               
            
                  1108
               
               
                  Amidon și fecule; inulină
               
            
                  1109 00 00
               
               
                  Gluten de grâu, chiar uscat
               
            
                  1602
               
               
                  Alte preparate și conserve din carne, din organe sau din sânge
               
            
                  2003 10
               
               
                  Ciuperci din genul Agaricus, pregătite sau conservate altfel decât în oțet sau acid acetic
               
            
                  2008 30 55
               
               
                  Citrice, altfel preparate sau conservate, fără adaos de alcool, dar cu adaos de zahăr, în ambalaje directe, cu un conținut net mai mare de 1 kg:
               
            
                  – – – – Mandarine (inclusiv tangerine și satsuma); clementine, wilkings și alți hibrizi similari de citrice
               
            
                  2008 30 75
               
               
                  Citrice, altfel preparate sau conservate, fără adaos de alcool, dar cu adaos de zahăr, în ambalaje directe, cu un conținut net de maximum 1 kg:
               
            
                  – – – – Mandarine (inclusiv tangerine și satsuma); clementine, wilkings și alți hibrizi similari de citrice
               
            
                  Ex20083090
               
               
                  Mandarine (inclusiv tangerine și satsumas); clementine, wilkings și alți hibrizi similari de citrice
               
            
                  – – – Fără adaos de zahăr
               
            
                  2008 70 92
               
               
                  Piersici, inclusiv piersici fără puf și nectarine;
               
            
                  – – – Fără adaos de alcool și de zahăr, în ambalaje directe cu un conținut net de minimum 5 kg
               
            
                  2204 30
               
               
                  – Alt must de struguri
               
            
                  2207
               
               
                  – Alcool etilic nedenaturat cu titru alcoolic volumic de minimum 80 %; alcool etilic denaturat și alte distilate denaturate, cu orice titru
               
            
                  2208 90 91
               
               
                  – – Alcool etilic nedenaturat cu titru alcoolic volumic de maximum 80 % vol, prezentat în recipiente cu un conținut:
               
            
                  – – – De maximum 2 l
               
            
                  2208 90 99
               
               
                  – – – De peste 2 l